section_heading: Glavni likovi
paragraph_text: Osamnaestogodišnji momak, drugi po starosti odmah nakon Fione, zahvaljujući svojoj inteligenciji uspio je završiti srednju školu na vrijeme. Unatoč visokoj inteligenciji konstantno se nalazi u problemima. Vlastitu inteligenciju ne koristi za osobni boljitak, štoviše često je neodgovoran. Njegov lik u seriji uglavnom je prikazan kako puši cigarete, marihuanu i pije pivo. Lip je čvrsto povezan sa svojim bratom Ianom te je on prvi član obitelji kojemu je obznanio da je gej. Lip razvija ljubavni odnos s Karen nakon što joj daje instrukcije iz matematike, ali nakon što se Karen uda za Jodyja i rodi dijete koje nije ni njegovo niti Jodyjevo, Lip započinje novu vezu s Mandy Milkovich.